cyanic-selkie/wikianc huggingface dataset:
Periodické hodnotenie výskumnej, vývojovej, umeleckej a ďalšej tvorivej činnosti
Periodické hodnotenie v médiách
Periodické hodnotenie bolo prevažne pozitívne vnímané zo strany hodnotených inštitúcií (verejných vysokých škôl, resp. verejných výskumných inštitúcií). Zástupcovia Univerzity Komenského v Bratislave informovali o tom, že táto vysoká škola produkuje kvalitný výskum v spoločenských a prírodných vedách, pričom prorektor Univerzity Komenského v Bratislave Jozef Masarik uviedol, že aj napriek viacerým výhradám ide v prípade periodického hodnotenia o jedno z najobjektívnejších hodnotení, aké sa na Slovensku doposiaľ uskutočnili. O konkurencieschopnosti Slovenskej technickej univerzity v Bratislave v rámci vedeckého výkonu informoval aj jej prorektor Ján Híveš, ktorý rovnako ocenil, že hodnotenie prebehlo nezávisle v réžií medzinárodných hodnotiteľských panelov.
Jozef Masarik (prorektor Univerzity Komenského v Bratislave) vníma výsledky periodického hodnotenia pozitívne, najmä v kontexte miery financovania vedy na Slovensku. Hodnotenie podľa neho ukázalo, že svetovú kvalitu dosahujú 4 percentá vedeckých inštitúcií, významnú medzinárodnú kvalitu 18 percent, medzinárodnú kvalitu 33 percent a národnú kvalitu 29 percent inštitúcií. Napriek celkovo nízkej úrovni financovania zo štátnych zdrojov Masarika prekvapilo, že disponujeme dostatočným počtom výstupov svetovej kvality. Podľa Masarika je percentuálne zastúpenie výstupov svetovej a významnej medzinárodnej kvality v porovnaní so zahraničím (Veľkou Britániou, Spojenými štátmi americkými, či Nemeckom) nižším, avšak ak by sa toto zastúpenie prerátavalo s ohľadom na výšku financovania vedy, tak by bol slovenský vedecký ekosystém schopný konkurovať aj zahraničiu.
Problémom rozvoja slovenskej vedy a výskumu je podľa Jozefa Masarika miera zdrojov, ktoré štát vkladá do ich financovania, ako aj nestabilita tohto financovania. Problémom je podľa neho aj zastaralá vedecká infraštruktúra, ako aj kvalita ľudského potenciálu v niektorých výskumných odboroch. Rozvoju tak bráni aj fakt, že je ťažké prilákať množstvo slovenských odborníkov, ktorí študovali v zahraničí, naspäť do slovenského výskumného ekosystému. Za limit pre rozvoj vedy môže byť podľa Masarika považovaný aj fakt, že najmä po finančnej stránke nie sú perspektívy mladých absolventov v niektorých oblastiach vedy (napr. lekárstvo, či informatika) dostatočne lákavými v porovnaní s perspektívami v rámci praxe. Problematickým pre rozvoj vedy na Slovensku môže byť podľa Masarika aj presvedčenie politických predstaviteľov o tom, že slovenské vysoké školy a slovenská veda nie je dostatočne kvalitnou. Práve periodické hodnotenie v podaní nezávislých, zahraničných odborníkom je dôkazom toho, že tomu tak nie je, a že v prostredí slovenských vedeckých inštitúcií sa produkuje kvalitná veda.
Ponaučením z periodického hodnotenia podľa Jozefa Masarika je fakt, že hoci slovenský výskumný ekosystém disponuje svetovými výsledkami, častokrát tieto výsledky nemajú dosah na svetovú vedeckú komunitu kvôli spôsobu publikovania slovenských vedcov – a to najmä vplyvom publikovania v domácich vedeckých časopisoch. V tomto ohľade môže byť limitom aj nepripravenosť (nevybavenosť) slovenských grantových schém pri poskytovaní podpory pre vedcov pri publikovaní v rámci Open Access.
V periodickom hodnotení podľa Jozefa Masarika uspeli jednotlivci a tímy, ktoré disponujú spoluprácou so zahraničnými partnermi, prípadne ktorí disponujú zahraničnými grantami, ktoré im umožňujú vylepšiť finančnú situáciu na ich domácich pracoviskách. Rovnako v hodnotení podľa Masarika uspeli tímy venujúce sa lokálnym štúdiám, ktoré tak majú svetový význam pre poznanie v niektorých oblastiach výskumu (napr. v oblasti výskumu histórie a archeológie).
Tour Landscape
Tour Landscape (predtým IBM Europe tower, Pascal tower a DDE tower) je mrakodrap nachádzajúci sa na predmestí Puteaux v Paríži, v biznis štvrti La Défense.
Konštantín II. (Grécko)
Konštantín II. (* 2. jún 1940, Atény – † 10. január 2023, Atény) bol v rokoch 19641967 kráľ Grécka. Nastúpil na trón po smrti svojho otca v roku 1964 a vládol de iure do roku 1973, kedy ho vojenská junta zvrhla a vyhlásila republiku, de facto však vládol len do roku 1967, kedy opustil Grécko. Stal sa šiestym a posledným kráľom Grécka z dynastie Glücksburgovcov, vedľajšej línie Oldenburgovcov.
Mladosť
Princ Konštantín grécky a dánsky sa narodil 2. júna 1940 v Psychiku (blízko Atén) ako jediný syn gréckeho kráľa Pavla I. a jeho ženy Frederika Hannoverskej. Pomenovaný je po svojom dedovi, kráľovi Konštantínovi I.
Vyštudoval tri vojenské akadémie, a to leteckú, armádnu a námornú. Navštevoval tiež špeciálnu školu leteckých ozbrojených síl NATO v Nemecku a Aténsku univerzitu, kde študoval právo.
Šport
V mladosti veľa športoval. V roku 1960 sa zúčastnil letných olympijských hier v Ríme a vyhral zlatú medailu v jachtingu (trieda Dragon). Má čierny opasok v karate, bol dobrý plavec a bežec, tiež jazdil na koni a hral squash.
Vláda
V roku 1964, krátko pred uzavretím sobáša, kráľ Pavlos zomrel a Konstantinos nastúpil na trón. Bol vtedy veľmi neskúsený a pod silným vplyvom svojej matky. V krajine prebiehal boj za demokratizáciu politického života. Grécko bolo polarizované medzi monarchistami a republikánmi.
Prevrat a vláda vojenskej junty
V roku 1967 sa mali konať voľby, ale v noci z 20. na 21. apríla 1967 vykonali traja armádni dôstojníci Jeorjos Papadopulos, Nikolaos Makarezos a Stylianos Pattakos štátny prevrat a zaviedli v krajine výnimočný stav. Čoskoro bol rozpustený parlament a vlády v krajine sa ujala vojenská diktatúra (junta) s ultranacionálnymi a protiľavicovými rysmi. Následne sa junta začala zbavovať svojich odporcov vo všetkých významných oblastiach kultúrneho a spoločenského života. Grécky kráľ Konštantín II. po nevydarenom ozbrojenom povstaní proti režimu opustil krajinu. Junta na to reagovala zriadením regenta. Kráľ sa zdržiaval v Ríme, kam za ním predstavitelia junty poslali prostredníkmi vyjednať podmienky jeho návratu do krajiny, kráľ však trval na úplnom zavedení demokracie. S tým nový režim nesúhlasil. V novembri 1968 bola vyhlásená ústava, ktorá síce nezrušila monarchiu, ale zbavila kráľa všetkých možných práv. V roku 1973 došlo k ďalšiemu prevratu a vo sfalšovanom referende bolo rozhodnuté, že sa Grécko stane republikou. Monarchia tak bola zrušená a kráľ mal zakázaný návrat do krajiny. Udalosti v júli 1974 viedli k pádu vojenského režimu, bola obnovená civilná vláda a vyhlásené ďalšie referendum, v ktorom väčšina Grékov potvrdila zrušenie monarchie.
Život v exile
Kráľ Konštantín II. sa do Grécka vrátil až v roku 1981 na pohreb svojej matky Frederiky. Bolo mu dovolené stráviť vo svojej vlasti iba niekoľko hodín. Na začiatku 90. rokov sa začal objavovať častejšie v gréckych médiách. V roku 1992 uzavrel dohodu s konzervatívnou vládou premiéra Konstantina Mitsotakisa, v ktorej postúpil väčšinu svojich pozemkov v Grécku neziskovej nadácii výmenou za bývalý kráľovský palác Tatoi a možnosť odviezť si z Grécka hnuteľný majetok.
Spor s gréckou vládou
V roku 1993 navštívil Grécko znovu, ale vláde sa nepáčilo jeho cestovanie po krajine a žiadala ho, aby ihneď Grécko opustil. V roku 1994 druhá vláda Andreasa Papandrea zbavila Konštantína všetkého zvyšného majetku v Grécku i gréckeho občianstva. Konstantinos vtedy žaloval štát za porušovanie ľudských práv u medzinárodného súdu a získal peňažnú kompenzáciu vo výške 4 miliónov € za prepadnutý majetok. Nebolo mu však vrátené grécke občianstvo a pas, ak si nezaobstará priezvisko, ktoré Konstantinos dovtedy odmietal používať, odvolávajúc sa na to, že jeho rodina priezvisko nemá. Používal kráľovský titul podľa medzinárodných protokolov, ale ústava gréckej republiky šľachtické tituly neuznáva. Až do roku 1994 bol jeho oficiálny grécky pas vystavený na meno Konstantinos, bývalý kráľ Grécka. Nový zákon toto zakazuje, ale Konstantinos sa odmietal podriadiť a ďalej používal titul Kráľ Konštantín.
Rodina
V roku 1964 sa oženil s princeznou Annou-Máriou, sestrou dánskej kráľovnej Margaréty II. Z ich zväzku vzišlo päť detí:
Estakáda Podzávoz
Estakáda Podzávoz je diaľničný most na diaľnici D3, cez široké údolie Čierňanky na severe mesta Čadca (na hranici mestských častí Čadečka a Podzávoz). Most s výškou 14,5 metra prekonáva okrem Čierňanky a potoka Čadečanka aj cestu I/11, železničnú trať 127, miestne a poľné cesty. Bol vybudovaný ako súčasť stavebného úseku Čadca, Bukov – Svrčinovec ako jeho najdlhší mostný objekt združením firiem Strabag, Porr a Hochtief, generálnym zhotoviteľom mosta bola spoločnosť Strabag. Realizačná dokumentácia mosta bola zhotovená projekčnou spoločnosťou Valbek.
Antichan-de-Frontignes
Antichan-de-Frontignes je francúzska obec, ktorá sa nachádza v departemente Haute-Garonne, v regióne Midi-Pyrénées.
Estakáda Podzávoz
Opis
Mostný objekt sa skladá z dvoch súbežných mostov. Ľavý most je pätnásťpoľový s celkovou dĺžkou 803 m, pravý je šestnásťpoľový s celkovou dĺžkou 832 m. Oba mosty boli vybudované dvomi technológiami: stredná časť (nad železničnou traťou a Čadečankou) je komorová, budovaná technológiou letmej betonáže, zvyšok je dvojtrámový, budovaný na pevnej skruži. Prepojenie medzi technológiami je zabezpečené plynulým nábehom prierezu komory na dvojtrám nosnej konštrukcie.
Antichan-de-Frontignes
Poloha
Obec má rozlohu. Najvyšší bod je položený a najnižší bod
Obyvateľstvo
Počet obyvateľov obce je.
Nasledujúci graf zobrazuje vývoj počtu obyvateľov v obci.
Írska kuchyňa
náhľad|[[Bacon and cabbage, írske národné jedlo]] náhľad|[[Hovädzie mäso|Hovädzí irish stew]] náhľad|Írske raňajky náhled|[[Coddle s chlebom soda farl, v pozadí pivo Guinness]] náhľad|[[Colcannon]] Írska kuchyňa používa predovšetkým suroviny tradične dostupné v Írsku a je ovplyvnená anglickou kuchyňou. Využíva sa mäso, ryby alebo morské plody. Hojne sa pripravujú jedlá z kapusty a ostatnej zeleniny. Základnou potravinou sú zemiaky, ktoré sú súčasťou írskej stravy od 17. storočia. Pripravujú sa na všetky spôsoby – opekané, ako kaša, cesnakové alebo ako hranolky. Práve nedostatok zemiakov spôsobil veľký írsky hladomor v roku 1845.
Ďalšou obľúbenou potravinou sú syry, ktoré sa tu vyrábajú podľa tradičných receptov. Známe sú polotuhý plátkový syr gubbeen alebo gigginstown. Zo severoírskeho kozieho mlieka sa vyrába smotanový syr irish goat (podobný francúzskemu brie). Obľúbené sú aj gabriel (tradičný horský syr), cashel blue, burren gold, desmond a cais nan deise (tvrdý syr s orechovou arómou).
Raňajky
Íri zvyčajne raňajkujú medzi 7. a 10. hodinou. Raňajky sú veľmi výdatné. Býva to ovsená kaša (porridge) alebo cereálie s mliekom, pražené vajcia so slaninou alebo párkom, toast s maslom a džemom. Všetko sa zapíja čajom alebo kávou.
Často sa írske raňajky podobajú anglické raňajky. Podáva sa chlieb sóda farl a klobásy zvané drisheen (podobné britským klobásam white pudding, obdoba jaternice, a black pudding, obdoba krvavnice). Ďalej sa podávajú párky, slanina, fazule, vajcia, huby alebo opečené rajčiny. Niekdy sú to rôzné jedlá zo zemiakov, napríklad boxty (palacinky zo zemiakov).
Obed
Íri zvyčajne obedujú medzi 12:30 a 14:30 hodinou. Jedlo býva ľahšie a najčastejšie je to polievka alebo sendvič. Írske polievky sú husté a výdatné, napríklad zeleninová s jačmeňom, mäsovým vývarom a smotanou alebo zemiaková polievka s cibuľou, mrkvou a petržlenovou vňaťou.
Večera
Na vidieku sa obvykle večerí už okolo 18. hodiny, v mestách sa večerí neskôr medzi 19. a 22. hodinou. Večera býva veľmi sýta. Zvyčajne to býva jednoducho upravené mäso. Hovädzie sa pripravuje ako rostbíf alebo steak s omáčkou a zeleninou. Jahňacie sa podáva ako kotletky, roštenky alebo ako irish stew (sýte jedlo z duseného mäsa, zemiakov, mrkvy a cibule dochutené petržlenovou vňaťou a tymiánom). Bravčové mäso sa konzumuje ako slanina, klobásky, rebierka, limerská šunka alebo coddle (dusené jedlo z klobásiek, slaniny, cibule, zemiakov a petržlenovej vňate).
Podávané dezerty sú veľmi podobné anglickým pudingom. Sú veľmi sladké, lepkavé a dopĺňajú sa ušľahanou smotanou alebo zmrzlinou.
Príklady nápojov
náhled|Írska káva
Puteaux
Puteaux je francúzske mesto, ktoré sa nachádza v departemente Hauts-de-Seine, v regióne Île-de-France.
Poloha
Mesto má rozlohu. Najvyšší bod je položený a najnižší bod
Obyvateľstvo
Počet obyvateľov je.
Nasledujúci graf zobrazuje vývoj počtu obyvateľov v meste.
Sansa Starková
Sansa Starková je jedna z ústredných postáv fantasy románovej série Pieseň ľadu a ohňa od amerického autora G. R. R. Martina. Vystupuje aj v seriáli Game of Thrones natočenom na motívy tejto série. Je jedným z piatich detí Eddarda Starka a jeho manželky Catelyn, staršou a krajšou z ich dcér.
Sansa má bratov Robba, Brana, Rickona, sestru Aryu a nevlastného brata Jona. Na začiatku knižnej série je jedenásťročná. Je krásna, upravená, dobre vychovaná a má spôsoby urodzenej dámy. Vo všetkých zručnostiach, ktoré sa od dám vyžadujú, prekonáva sestru Aryu, s ktorou má časté roztržky. Zasnúbia ju s princom Joffreym Baratheonom, do ktorého sa zamiluje. Je naivná a len veľmi pomaly sa vzdáva svojich predstáv o nádhere a bezchybnosti kráľovského dvora.
Vyskytuje sa v knihách Hra o tróny, Súboj kráľov, Búrka mečov a Hostina pre vrany. Niektoré kapitoly týchto kníh sú písané z jej uhla pohľadu.
Charakteristika
Sansa má vysokú, štíhlu postavu a hnedozlaté vlasy typické pre rod jej matky. Pripomína svoju matku zamlada, Catelyn však verí, že ako dospelá bude ešte krajšia. Sansa je dobre vychovaná, poslušná, ale nepriebojná a chýba jej odvaha. Má spôsoby urodzenej dámy, vie, čo sa sluší, aj keď je rozrušená, dokáže hovoriť zdvorilo. Miluje krásne šaty, zakladá si na tom, ako vyzerá. Je nadšená zo všetkých krásnych vecí, neznáša špinu a škaredosť. Inklinuje k náboženstvu svojej matky, Siedmim bohom, vďaka nádhere chrámov, vitráží a kryštálov. Miluje piesne a príbehy o víťazstvách dobra nad zlom a verí, že to tak funguje aj v skutočnom svete. Aj keď ju skúsenosti postupne presviedčajú o opaku, svojich ideálov sa vzdáva iba ťažko.
V zručnostiach, ktoré sa vyžadujú od dámy, je lepšia ako jej sestra Arya. Krajšie vyšíva, číta a píše lepšie, než jej súrodenci, pekne spieva. Nejde jej však matematika a slabšia je aj v jazde na koni.
Má rada svoju rodinu s výnimkou Arye, s ktorou sa jej vzťah v knihe ešte zhoršuje. Vlažnejšie sa správa aj k nevlastnému bratovi, ľavobočkovi Jonovi.
Život (podľa kníh)
Narodila sa ako druhé dieťa Eddarda a Catelyn, prvé narodené na ich hrade Zimovrese. Spolu so sestrou ju učí dobrým spôsobom septa (analógia mníšky) menom Mordana. Má kamarátku svojho veku, dievča menom Jeyne Poolová, dcéru majordóma Zimovresu.
Hra o tróny
Na Zimovres príde kráľovská rodina so sprievodom. Kráľ Robert Baratheon navrhne zásoby svojho syna, korunného princa Joffreyho Baratheona, so Sansou. Na rozdiel od svojho otca je Sansa z tejto myšlienky nadšená a rýchlo sa do Joffreyho zamiluje. Desí ju však Joffreyho osobný strážca Sandor Clegane, ktorý ju začne volať Vtáčik. Clegane je urážlivý, cynický, napriek tomu ale v kritických chvíľach stojí na jej strane. Joffrey je k nej galantný. Spolu s Aryou a otcom, ktorý sa stal pobočníkom kráľa, a množstvom ich služobníctva, putujú na juh, aby začali život v hlavnom meste Kráľov prístav. Sansa sa teší z priazne kráľovnej Cersei Lannisterovej, obľúbi si citrónové zákusky a háda sa so sestrou, ktorá odmieta pozvanie do kolového domu, v ktorom cestuje kráľovná.
Pri jednej zo zastávok na ceste Joffrey presvedčí Sansu, aby si spolu vyrazili na koňoch. Výlet prebieha pokojne až do chvíle, keď narazia na Aryu precvičujúcu sa v boji s mäsiarovým synom Mycahom. Joffrey zaútočí na Mycaha a napadne ho Aryiin pravlk. Joffrey utŕži zranenie na ruke a prvý raz ukáže svoju nevľúdnu pravú tvár. Sansa napriek tomu nechce svedčiť proti Joffreymu. Keď ju vypočúvajú ako svedkyňu incidentu, tvrdí, že si nič nepamätá. Kráľovná je zranením svojho syna pobúrená a prikáže, aby bol Aryin pravlk zabitý. Keďže však ušiel a nemôžu ho nájsť, prikáže namiesto neho popraviť Lady. Sansa plače a protestuje, jej domáci maznáčik je však aj tak sťatý.
Ani táto príhoda však jej vzťah k Joffreymu nenaruší. Obviňuje z nej kráľovnú a svoju sestru. Sestry zostanú rozhádané a Sansa ignoruje možnosti udobrenia sa.
V Kráľovom prístave je Sansa najprv zo všetkého uchvátená a nadšená. Žasne nad turnajom usporiadaným na počesť jej otca. Na ňom si všimne rytiera Lorasa Tyrella, ktorý sa jej tiež veľmi páči. Prehliada náznaky, že Joffrey nie je taký dokonalý, ako sa domnieva. Znepokojujúco sa k nej správajú aj ďalší muži – Sandor Clegane s desivou zjazvenou tvárou, ktorý jej prezradí tajomstvo svojho zjazvenia, a Petyr Baelish, bývalý nápadník jej matky, ktorý na ňu vrhá chlípne pohľady. Hlučného, večne opitého kráľa si tiež neobľúbi.
Po čoraz znepokojujúcejšom vývoji situácie na dvore Eddard Stark oznámi svojim dcéram, že ich posiela naspäť na Zimovres. Zrušilo by sa tým aj zasnúbenie Sansy a Joffreyho. Dôvod im nevyzradí. Sansa zúri a ešte viac, keď jej otec zakáže čo i len sa rozlúčiť s Joffreym. Rozrušená Sansa, ktorá nechce opustiť ani krásu dvora, ani svojho snúbenca, vyzradí otcove plány kráľovnej Cersei.
Nedlho na to je Sansa uväznená vo svojich komnatách. Zavrú k nej aj hysterickú Jeyne, ktorá tvrdí, že mužov jej otca zabíjajú. Sansa sa snaží zachovávať pokoj a utešovať Jeyne. Napokon Sansu predvolajú pred kráľovnú. Tá jej oznámi, že jej otca museli zatknúť za zradu a Sansa si nemôže Joffreyho vziať. Sansa prosí, aby sa zasnúbenie nerušilo, a sľubuje, že ona zradkyňou nie je. Aby to dokázala, Cersei ju prinúti napísať listy svojej matke a súrodencom, v ktorých ich žiada, aby odprisahali kráľovnej vernosť. Kráľ už vtedy nežije a na tróne sedí iba dvanásťročný Joffrey. Sansa prosí Joffreyho o milosť pre svojho otca. Joffrey jej sľúbi, že ho omilostí v prípade, že sa prizná ku zrade. Sanse je dovolené pohybovať sa voľne po kráľovskom hrade, Jeyne však zmizla a už ju viac nevidela.
Eddarda Starka odvedú pred veľký sept (chrám) a verejne sa prizná k zrade kráľa Joffreyho. Sansa je pokojná, lebo sa spolieha na Joffreyho sľub. Joffrey však dá Eddardovi sťať hlavu.
Sansa sa po tomto čine psychicky zrúti. Neopúšťa svoju komnatu, striedavo plače a spí. Vracajú sa jej traumatizujúce spomienky z popravy. Žiali za otcom a zároveň sa bojí, že desivý kráľovský kat, Ilyn Payne, príde aj po ňu. Uvažuje aj o samovražde. Joffrey si ju napokon nechá predvolať pred seba a vyhlási, že ich zasnúbenie stále trvá. Sansa Joffreyho nenávidí. Joffrey ju necháva biť rytiermi svojej kráľovskej gardy. Prinúti ju, aby sa pozerala na odseknuté a na koly narazené hlavy jej otca, Mordany a ďalších.
Súboj kráľov
Na turnaji na počesť narodenín Joffreyho chce Joffrey dať zabiť rytiera, ktorý sa opil a verejne zahanbil. Sansa spolu so Sandorom presvedčia Joffreyho, aby ho nezabíjal a namiesto toho z neho spravil dvorného blázna. Tento rytier, ser Dontos, neskôr pošle Sanse odkaz a tá sa s ním potajomky stretne. Dontos jej sľubuje, že za záchranu svojho života zachráni ten Sansin a dostane ju z mesta. Sansa je spočiatku skeptická, no nechá sa nahovoriť a uverí tomu, že to bude ako v jednom z jej obľúbených príbehov. Potajme sa s Dontosom stretáva, ten sa však nemá k činu a Sansa je netrpezlivá a vystrašená.
Joffreyho nenávidí aj jeho ľud, lebo je k nemu krutý rovnako ako k Sanse. Keď sa kráľovský sprievod vracia z prístavu, kde boli odprevadiť Joffreyho sestru Myrcellu na jej ceste do Dornu, dav sa vzbúri a sprievod napadne. Sandor Clegane však zachráni Sansu pred znásilnením či zabitím.
Keď Sansa dostane svoju prvú menštruáciu, spanikári, lebo tým sa stala zrelou pre svadbu s nenávideným Joffreym. Snaží sa všetky dôkazy o svojej menštruácii zničiť, no nepodarí sa jej to. Predvedú ju pred kráľovnú, ktorá dobre vie, že Sansa sa nechce za Joffreyho vydať, ale trvá na tom. Svadba je však ešte ďaleko, pretože mesto očakáva útok Joffreyho strýka Stannisa. V strachu z blížiacej sa vojny je Sansa čoraz viac rozrušená.
Po začiatku bitky sa Sansa ide pomodliť do septa a potom sa pridá ku kráľovnej a ďalším vysokopostaveným ľuďom v Maegurovej pevnosti, najlepšie chránenej časti mesta. Opitá kráľovná prezrádza Sanse tajomstvá zo svojho života a prezradí jej aj to, že ak Stannis vyhrá, radšej ju popraví, akoby sa mala dostať Stannisovi do rúk. Keď kráľovná dostane správu, že bitka je prehraná, Sansa sa ukryje do svojej komnaty. Tam za ňou príde Sandor Clegane, prinúti ju spievať a pobozkať ho. Clegane potom zmizne z mesta.
Búrka mečov
Mesto v poslednej chvíli zachránia armády Joffreyho deda a rodu Tyrellovcov. Zasnúbenie Joffreyho a Sansy je zrušené, aby sa Joffrey mohol oženiť s Margaery Tyrellovou. Sansa musí hrať sklamanú, v skutočnosti sa však teší. Naďalej ale zostáva väzňom kráľovnej. Spriatelí sa s Margaery a jej sesternicami. Prezradí jej starej matke, aký Joffrey skutočne je, a ľutuje Margaery, že si ho musí vziať. Margaery presviedča Sansu, aby po Joffreyho svadbe navštívila ich hrad Vyšesad a vydala sa za jej najstaršieho brata Willasa. Sansa najprv nie je nadšená, pretože Willas je mrzák, ktorého nikdy nevidela, a jej sa páči jeho mladší brat Loras. Neskôr si však nahovorí, že jej manželstvo s Willasom bude šťastné. Ser Dontos medzitým povie, že útek je pripravený na deň Joffreyho svadby, Sansa však už nechce utiecť.
O plánoch Tyrellovcov vydať Sansu za Willasa sa dozvedia Lannisterovci a rozhodnú sa tomu zabrániť. Nasilu, proti ich vôli, vydajú Sansu za Tyriona Lannistera. K oltáru ju vedie Joffrey, ktorý sa jej vyhráža, že zo Sansy spraví svoju milenku. Sansa je zo svojho nového manžela zdesená a zarmútená. Nedôveruje mu, pretože je Lannister, hoci sa k nej vždy správal milo a ochraniteľsky. Keď osamejú počas svadobnej noci, je z pohľadu na jeho telo zhnusená. Tyrion to vidí a povie jej, že sa s ňou bude milovať až vtedy, keď bude ona chcieť. Sansa tak zostane pannou.
Baelish so ožení s Lysou, ale v skutočnosti túži po Sanse. Tú to odpudzuje. Navyše na ňu Lysa začne žiarliť. Rozrušená Lysa vykričí Sanse svoje tajomstvá, napríklad že už od mlada milovala Petyra, a preto to bola ona, kto zabil svojho manžela Jona Arryna. Keď sa jej Lysa vyhráža smrťou, Petyr ju zhodí do priepasti. Sanse, ktorá je svedkom tejto vraždy, prikáže tvrdiť, že Lysu zabil jej dvorný spevák.
Hostina pre vrany
Sansa zostáva na Orlom hniezde a hrá Baelishovu nemanželskú dcéru Alayne. Veľmi si ju obľúbi jej malý a slabý bratranec Robert. Sansa sa postupne stáva jediným, kto vie Roberta presvedčiť o tom, čo je pre neho dobré. Je tiež svedkom nespokojnosti lordov z Údolia s vládou Petyra Baelisha. Baelish neskôr z hradu odíde. S blížiacou sa zimou musia obyvatelia Orlie hniezdo opustiť, pretože po zapadnutí snehom by nebolo možné ho zásobovať. Sansa preto zostupuje spolu s Robertom do údolia. Tam sa stretne s Baelishom, ktorý jej prezradí, že ju zasnúbil s istým Harrym, Robertovým dedičom. Po tomto sobáši a smrti malého Roberta by sa Sansa stala paňou Orlieho hniezda aj Zimovresu. Sobáš však musí počkať, kým bude Tyrion mŕtvy a Cerseina vláda sa zrúti.
Seriál
V seriálovom spracovaní sa jej osud postupne rozchádzal s osudom v knihách. Sansa bola napríklad po Tyrionovi vydaná aj za Ramsayho Boltona namiesto Jeyne Poolovej, ktorá sa za neho vydala v knihách.
Antignac (Haute-Garonne)
Antignac je francúzska obec, ktorá sa nachádza v departemente Haute-Garonne, v regióne Midi-Pyrénées.
Poloha
Obec má rozlohu. Najvyšší bod je položený a najnižší bod
Obyvateľstvo
Počet obyvateľov obce je.
Nasledujúci graf zobrazuje vývoj počtu obyvateľov v obci.
BMW rad 5 Gran Turismo
BMW GT 5 (Grand Turismo) je 5-dverový sedan patriaci do vyššej triedy so zošikmenou zadnou časťou. Prvýkrát bolo vozidlo predstavené na medzinárodnej automobilovej výstave v roku 2009 vo Frankfurte nad Mohanom. Charakteristickým znakom BMW GT 5 je predĺžená predná kapota, dlhý rázvor a strešná línia klesajúca v štýle coupé, čím pôsobí vozidlo opticky ľahším a kompaktnejším dojmom. Grand Turismo poskytuje veľký priestor, výborné jazdné vlastnosti, špičkový komfort a prvotriednu eleganciu. Dominantnou črtou je priestranný interiér z vysoko kvalitných materiálov. Komfort zaručujú i zvýšené pozície predných a zadných sedadiel, kde je možné nastaviť polohu sedadiel a sklon operadiel.
Výbava
Originalitu automobilu zvýrazňujú dvojdielne dvere batožinového priestoru s alternatívnym typom otvárania – môžeme ho otvoriť ako krátke veko pod úrovňou zadného okna, alebo úplným vyklopením s cieľom využitia celej kapacity kufra, ktorá sa pohybuje od 440 do 590 litrov. . Dynamický tvar siluety GT 5 s celkovou dĺžkou 5 metrov, umocňuje i bezrámová konštrukcia dverí, ktoré sprístupňujú priestor pre štyroch pasažierov.
K pocitu priestrannosti vo vozidle prispieva aj panoramatická strecha vyrobená zo skla s rozmermi 116 x. Výhodou pre vodiča pri riadení je systém Dynamic Drive Control, ktorý ovplyvňuje dynamiku riadenia prevodových stupňov ako aj reakcie motora. Pri parkovaní zaručuje spoľahlivosť program Comfort dostupný stlačením tlačidla Dynamic Drive Control, využívajúci namontovaný parkovací systém PDC, ktorý môže byť rozšírený o cúvaciu kameru. Vo výbave navyše figuruje funkcia Top View, ktorá využíva dve kamery v predných blatníkoch, ktoré vodičovi umožňujú dostatočne včas zaznamenať prichádzajúce vozidlo spoza rohu. Ďalšia funkcia takisto dostupná v rozšírenej výbave – Side View, zlepšuje vodičovi prehľad o dopravnej situácií pomocou dvoch kamier zabudovaných v spätných zrkadlách. Obraz snímaný všetkými štyrmi kamerami pomocou systému Top View a Side View spracúva centrálny počítač do formy celkového zobrazenia automobilu z vtáčej perspektívy na displeji e Drive nachádzajúcim sa na palubnej doske.
Bezpečnosť vozidla zaručuje ABS systém, brzdový systém, okrem elektronického programu stability sa v automobile nachádza 8 airbagov, bočné aj hlavové airbagy.
Motor
Motorizáciu BMW radu 5 Gran Turismo tvorí dvojica zážihových a dvojica vznetových agregátov, ktorým asistuje osemstupňová automatická prevodovka. Všetky typy motorov BMW GT 5 spĺňajú emisnú normu EU5. Základný benzínový šesťvalec kombinuje technológiu dvojitého prepĺňania a priameho vstrekovania – High Precision Injection.
Arbas (Haute-Garonne)
Arbas je francúzska obec, ktorá sa nachádza v departemente Haute-Garonne, v regióne Midi-Pyrénées.
Poloha
Obec má rozlohu. Najvyšší bod je položený a najnižší bod
Obyvateľstvo
Počet obyvateľov obce je.
Nasledujúci graf zobrazuje vývoj počtu obyvateľov v obci.
Vaucresson
Vaucresson je francúzska obec, ktorá sa nachádza v departemente Hauts-de-Seine, v regióne Île-de-France.
Poloha
Obec má rozlohu. Najvyšší bod je položený a najnižší bod
Obyvateľstvo
Počet obyvateľov obce je.
Nasledujúci graf zobrazuje vývoj počtu obyvateľov v obci.
Kvalifikácia na Majstrovstvá Európy v basketbale mužov 1971
Kvalifikácia na Majstrovstvá Európy v basketbale mužov 1971 bola kontinentálna kvalifikácia v basketbale mužov, ktorú organizuje Európska basketbalová federácia (FIBA Europe). Zúčastnilo sa jej 24 európskych družstiev, ktoré súťažili o 10 postupových miest na finálový turnaj. Nováčikom kvalifikácie bolo družstvo Walesu. Kvalifikácia prebiehala od 29. apríla do 30. mája 1971.
Priamy postup
Priamo postúpili družstvo hostiteľskej krajiny a víťaz Majstrovstiev Európy 1969:
Sceaux (Hauts-de-Seine)
Sceaux je francúzske mesto, ktoré sa nachádza v departemente Hauts-de-Seine, v regióne Île-de-France.
Mesto má rozlohu. Najvyšší bod je položený a najnižší bod
Obyvateľstvo
Počet obyvateľov je.
Průklesy (vrch v Bielych Karpatoch)
Průklesy je vrch v českej časti pohoria Biele Karpaty. Leží nad obcou Nedašov, približne západne od slovenského mesta Púchov.
Poloha
Nachádza sa v severnej časti pohoria, v geomorfologickom podcelku Kobylináč. Vrch sa nachádza v Česku, v blízkosti slovenskej hranice. Leží v Zlínskom kraji, v okrese Zlín a v katastrálnom území obce Nedašov a mesta Brumov-Bylnice. Najbližšími sídlami sú na severozápadnom úpätí ležiaca obec Nedašov a západne situované mesto Brumov-Bylnice, východne sa nachádzajú slovenské obce Vršatské Podhradie a Červený Kameň.
Opis
Vrch je súčasťou hrebeňa, ktorý vedie z hraničného masívu Kosáka západným smerom na vrch Městská Důbrava. Severozápadne susedí Kršlisko, západne je nevýrazným sedlom oddelený Holý vrch , juhozápadne Tratihušť , južne Snoh a východným smerom Biely vrch , Chmeľová , Okršlisko  a Kosák. Severnú časť masívu odvodňujú prítoky Nedašovky, južné prítoky Vlárky, oba smerujúce do Vláry v povodí Váhu. Vrch je súčasťou Chránenej krajinnej oblasti Bílé Karpaty a vrcholom prechádza značený chodník na Kosák.
Výhľady
Vrchol pokrýva lesný porast, ktorý poskytuje len obmedzený výhľad. Z vhodných miest s nižšou vegetáciou vidieť mnohé vrchy Bielych Karpát, pri priaznivých podmienkach aj Považský Inovec, Strážovské vrchy, Malú Fatru, Javorníky, Moravsko-sliezske Beskydy či Hostýnské vrchy.
WhiteBikes
náhľad|Stanovisko Saleziáni
WhiteBikes je nekomerčný komunitný systém verejných bicyklov v Bratislave, ktorého testovacia prevádzka začala v roku 2014.
V roku 2016 má k dispozícii okolo 100 bicyklov a 50 stanovíšť. Používa open source systém Open Source Bike Share založený na SMS a webovej aplikácii.
Používa mestské bicykle, ktoré boli vyradené z Holandska a zadarmo venované Bratislave. Systém zatiaľ funguje bezplatne. Podmienkou používania je iba registrácia na webovej stránke a absolvovanie krátkeho školenia, pri ktorom prebehne fyzická registrácia a podpis zmluvy.
Princíp je založený na rozmiestnení stanovíšť, kde sa bicykle zamykajú kódovou zámkou, pričom kód používateľ dostane cez SMS alebo webové rozhranie aplikácie. Stanovištia sú rozmiestnené na frekventovaných miestach v meste a bicykel je nutné vrátiť výlučne na jedno z daných stanovíšť. Maximálny čas na vypožičanie bicykla je určený na 24 hodín. Komunita dbá na dodržiavanie vlastných pravidiel a pravidelne vykonáva údržbu bicyklov. Na odloženie nepojazdných alebo inak poškodených bicyklov slúžia špeciálne zberné stanovištia.
Ville-d’Avray
Ville-d’Avray je francúzska obec, ktorá sa nachádza v departemente Hauts-de-Seine, v regióne Île-de-France.
Poloha
Obec má rozlohu. Najvyšší bod je položený a najnižší bod
Obyvateľstvo
Počet obyvateľov obce je.
Nasledujúci graf zobrazuje vývoj počtu obyvateľov v obci.
Ivan Šándor
Ivan Šándor (* 11. jún 1973, Bratislava, ČSSR) je slovenský filmový a dabingový herec.
Životopis
Ivan Šándor je slovenský herec ale väčšinou sa venuje dabingu. Najznámejšou postavou, ktorej prepožičal svoj hlas, je jednoznačne Joey, Matta LeBlanca z kultového amerického seriálu Priatelia. No daboval aj hercov Brada Pitta, Owena Wilsona, Matta Damona či Paula Walkera vo filme Rýchlo a zbesilo.
Odkazy
https://www.dabingforum.sk/viewtopic.php?f=178&t=1556
Arbon (Haute-Garonne)
Arbon je francúzska obec, ktorá sa nachádza v departemente Haute-Garonne, v regióne Midi-Pyrénées.
Poloha
Obec má rozlohu. Najvyšší bod je položený a najnižší bod
Obyvateľstvo
Počet obyvateľov obce je.
Gymnázium Jána Chalupku
Gymnázium Jána Chalupku (skrátene GJCH) je gymnázium v Brezne so všeobecnovzdelávacím programom ponúkajúce široké spektrum voliteľných predmetov. Škola bola založená 15. septembra 1938 ako štátna československá reálka a od svojho vzniku viackrát zmenila názov aj zameranie. Aktuálne na nej študuje okolo 290 žiakov a vyučuje ich okolo 25 učiteľov. Škola je aktívne zapojená do viacerých projektov a súťaží ako sú IT akadémia, Cena vojvodu z Edinburgu, Zelená škola atď.
Štúdium
Škola poskytuje všeobecné štvorročné a osemročné štúdium s voliteľnými predmetmi pre posledné 2 ročníky štúdia. Voliteľné predmety sú:
Absolventi
Medzi významných absolventov školy patria:
Ženská dvojhra na US Open 2015
Do súťaže ženskej dvojhry na newyorskom grandslame US Open 2015 nastúpilo sto dvadsať osem tenistiek. Z kvalifikácie postúpilo sedemnásť tenistiek, z toho šestnásť po výhrach v troch kolách a Ruska Daria Kasatkinová ako šťastná porazená. V súťaži nahradila krajanku Mariu Šarapovovú, ktorá sa z turnaja pre zranenie pravej nohy odhlásila. Trojnásobná obhajkyňa titulu bola americká svetová jednotka Serena Williamsová, ktorú v semifinále vyradila Talianka Roberta Vinciová.
Priebeh US Open 2015
Turnajová dvadsaťpäťka Eugenie Bouchardová z Kanady si privodila nešťastné zranenie, keď sa krátko po zápase 1. kola zmiešanej štvorhry pošmykla v šatni a poranila si hlavu. Údajne mala namierené do vane s ľadovou vodou, ale v miestnosti bola tma a v neskorých večerných hodinách aj umytá podlaha. Kanaďanka sa pre bolesť hlavy najprv odhlásila z deblových súťaží a neskôr aj zo singlu, kde mala odohrať osemfinále proti Talianke Roberte Vinciovej, pretože sa ukázalo, že utrpela otras mozgu.
Od tohto výkonu Williamsovú delili iba dve víťazstvá a do semifinále vstúpila lepšie. Proti štyridsiatej tretej hráčke rebríčka Roberte Vinciovej vyhrala úvodný set 6–2. Talianka však dokázala otočiť priebeh a ďalšie dva sety získala pomerom 6–4, hoci v rozhodujúcom dejstve doháňala stratu 0–2. Stanica ESPN to označila za jedno z najväčších víťazstiev v histórii športu a periodikum The Five Thirty Eight za najväčšie víťazstvo v ére moderného tenisu. Williamsová tak prvýkrát v sezóne prehrala grandslamový zápas, čím ukončila 26 zápasovú neporaziteľnosť, respektíve 33 zápasovú počítajúc aj triumf na US Open 2014. Vinciová výhru komentovala ako najlepší moment svojho života. V predchádzajúcich štyroch vzájomných stretnutiach neuhrala proti svetovej jednotke ani set.
Prvýkrát v histórii sa vo finále US Open objavila talianska tenistka a premiérovo sa tiež stretli dve Talianky vo finálovom stretnutí Grand Slamu. V hľadisku bol prítomný taliansky predseda vlády Matteo Renzi.
Víťazkou ženskej dvojhry na US Open 2015 sa stala 33-ročná Flavia Pennettová, ktorá v boji o titul porazila o rok mladšiu krajanku Robertu Vinciovú v pomere 7–6, 6–2. Pre obe hráčky sa jednalo o premiérovú účasť v singlovom grandslamovom finále, čo sa naposledy predtým stalo na French Open 2010 a v open ére dovtedy šesťkrát. Prvýkrát od roku 1975, kedy bol zavedený rebríček WTA, sa vo finále US Open objavili dve hráčky postavené mimo elitnú dvadsiatku. V súčte vekov oboch tenistiek – 66 rokov a 16 dní, sa jednalo o "najstaršie" grandslamové finále žien v histórii. Pennettová sa v následnej aktualizácii rebríčku WTA posunula na kariérne maximum, keď jej patrilo 8. miesto.
Pennettová pred zápasom držala mierne aktívny pomer vzájomných stretnutí 5–4. Už počas turnaja bola rozhodnutá, že po skončení sezóny 2015 ukončí profesionálnu tenisovú kariéru. Trofej tak vybojovala pri svojom poslednom grandslamovom štarte. Okrem toho sa stala prvou tenistkou v histórii, ktorá získala premiérový grandslam až po tridsiatom roku života.
Vo vyrovnanom úvodnom sete prišla každá z finalistiek o jedno podanie. Rozhodovať tak musel až záverečný tiebreak, v ktorom vytvorila Vinciová štyri chyby, a po takmer hodine hry, set získala Pennettová. Následne dvakrát prelomila servis krajanky a vypracovala si náskok 4–0 v druhom sete. Vinciová už nebola schopná zareagovať a druhé dejstvo stratila pomerom 2–6. Šampiónka ukončila zápas po 90 minútach čistou hrou, keď víťazným forhendom premenila mečbal. Počas slávnostného ceremoniálu k titulu uviedla: „''Som hrozne šťastná. Keby mi niekto pred štartom turnaja povedal, že vyhrám, tak by som mu neverila ... Je to splnený sen. Keď som bola mladšia, tak som chcela byť svetovou jednotkou a chcela som vyhrávať veľké turnaje. Dnes sa mi splnil veľký sen, vyhrala som svoj prvý grandslamový titul. Je to niečo neopísateľné.''“
Víťazka si do rebríčka WTA pripísala 2000 bodov a finančnú odmenu vo výške 3 300 000 dolárov. Pre Pennettovú išlo o takmer tretinu sumy, ktorú do tej doby zarobila za celú 15-ročnú profesionálnu kariéru (10,5 milióna dolárov).
Nasadenie hráčok
''Kliknutie na číslo tenistu, slúži na odkázanie priamo do príslušnej sekcie, v ktorej tento nasadený hráč hraje.
Villeneuve-la-Garenne
Villeneuve-la-Garenne je francúzske mesto, ktoré sa nachádza v departemente Hauts-de-Seine, v regióne Île-de-France.
Poloha
Mesto má rozlohu. Najvyšší bod je položený a najnižší bod
Obyvateľstvo
Počet obyvateľov je.
Nasledujúci graf zobrazuje vývoj počtu obyvateľov v meste.
Arguenos
Arguenos je francúzska obec, ktorá sa nachádza v departemente Haute-Garonne, v regióne Midi-Pyrénées.
Poloha
Obec má rozlohu. Najvyšší bod je položený a najnižší bod
Obyvateľstvo
Nasledujúci graf zobrazuje vývoj počtu obyvateľov v obci.
Alojz Lorenc
Kariéra v bezpečnostných zložkách
V rokoch 19651970 absolvoval fakultu elektroinžinierstva Vojenskej akadémie Antonína Zápotockého v Brne a ešte v roku 1970 nastúpil na Ministerstvo vnútra ČSSR v Prahe, kde pracoval v osobitnom odbore Federálneho ministerstva vnútra (FMV). Venoval sa kryptografii, viedol vývoj šifrovacieho automatu, ktorého bol autorom. Svojimi nadriadenými bol opakovane výborne hodnotený a rýchlo postupoval nahor po kariérnom rebríčku. V roku 1977 sa stal náčelníkom Zvláštnej správy Zboru národnej bezpečnosti (ZNB), ktorej náplňou bola rádiokontrarozviedka a šifrová služba. Od 1. mája 1980 velil správe ZNB hl. mesta Bratislavy a Západoslovenského kraja.
V roku 1983 absolvoval kurz Vyššej školy KGB v Sovietskom zväze. Najvyšší post následne dosiahol v roku 1985, kedy sa stal prvým námestníkom ministra vnútra Vratislava Vajnara. Spočiatku (do roku 1988) riadil Správu ekonomickej kontrarozviedky a Správu vnútornej kontrarozviedky, tiež ale Vysokú školu ZNB a Technickú správu FMV a viacerých zložiek (správ) ŠtB – Správu vývoja automatizácie ZNB, Zvláštnu správu ZNB (rádiokontrarozviedka a šifrová služba) a Technickú správu ZNB (vývoj spravodajskej techniky). Riadil Štátnu komisiu pre ochranu štátneho tajomstva, bol členom Vládneho výboru pre obranný priemysel a členom Vládnej havarijnej komisie. V čase mimoriadnych bezpečnostných opatrení bol poverovaný riadením celoštátneho operačného štábu na FMV. Od reorganizácie FMV v roku 1988 mu boli podriadené Hlavná správa kontrarozviedky, Hlavná správa vojenskej kontrarozviedky a Správa kontrarozviedky v Bratislave. Riadil a komplexne kontroloval protišpionážnu, ekonomickú, vojenskú i politickú kontrarozviednu prácu v celom Československu.
V priebehu Nežnej revolúcie vydal generál Lorenc rozkaz, podľa ktorého nemajú zložky ŠtB nijako zasahovať do situácie. Tento rozkaz dodatočne odôvodňoval tým, že nechcel viac pobúriť občanov. 1. decembra 1989 nariadil skartáciu veľkého množstva dokumentov z archívu ŠtB.
Po roku 1989
Po revolúcii bola ŠtB zrušená a generál Lorenc z radov bezpečnostných zložiek prepustený. Za svoje činy z obdobia socializmu bol v októbri 1993 Vyšším vojenským súdom v Tábore (predseda senátu Jiří Bernát) odsúdený na štvorročný nepodmienečný trest. Trest si však nikdy neodpykal a odišiel na Slovensko, ktorého orgány v roku 2000 trestné stíhanie zastavili. Až v roku 2002 bol odsúdený na pätnásť mesiacov odňatia slobody podmienečne. Odmietol však, že by prekročil svoje právomoci.
Po roku 1990 sa venoval komerčnej poradenskej činnosti v odbore IT bezpečnosti. Neskôr niekoľko rokov pracoval ako riaditeľ firemných rizík pre investičnú skupinu Penta. O úlohe a akciách MV a ŠtB vydal knihu Ministerstvo strachu? Neskartované spomienky generála Lorenca (Bratislava, 1992). V roku 2000 vydal spoločne so spisovateľom Pavlom Janíkom ďalšiu knihu Dešifrovaný svet.
Václav Bartuška, bývalý člen parlamentnej komisie pre dohľad na vyšetrovanie udalostí 17. novembra, zriadenej ešte v roku 1989, charakterizoval Lorenca nasledovne: ''„Za najväčšieho protivníka – ktorý bol často nad moje sily – som považoval generála Lorenca. [...] Hovoril som s ním na jar 1990 desiatky hodín. Inteligentný, veľmi dobre informovaný, nebezpečný.“''
Kontroverzie v Česku vzbudilo Lorencove vystúpenie v rámci debaty organizovanej Fakultou sociálnych vied Karlovej univerzity v novembri 2018.
Ardiège
Ardiège je francúzska obec, ktorá sa nachádza v departemente Haute-Garonne, v regióne Midi-Pyrénées.
Poloha
Obec má rozlohu. Najvyšší bod je položený a najnižší bod
Obyvateľstvo
Počet obyvateľov obce je.
Nasledujúci graf zobrazuje vývoj počtu obyvateľov v obci.
Ochodzita
Poloha
Nachádza sa v severovýchodnej časti Jablunkovského medzihoria, na juhu Sliezskeho vojvodstva, v Powiate cieszyńskom a v Gmine Istebna. Na severozápadnom úpätí leží obec Koniaków.
Opis
Svahy sú využívané v poľnohospodárstve, prípadne ako pasienky. Na vrchole sa nachádza stožiar televízneho dokrývača a malá kaplnka. Na západných svahoch sa nachádza lyžiarske stredisko Ski Ochodzita. Vrchol je výnimočný polohou na mieste styku troch úmorí; juhozápadné svahy odvodňuje potok Čadečka do Kysuce v povodí Dunaja, juhovýchodné potok Czerna, smerujúci do Soly v povodí Visly a severné potok Ráztoka do Olše v povodí Odry. Severovýchodne sa nachádza Barania Góra, východne Kiczorka , južne Kykula a západne Gírová  a Mloda Góra.
Výhľady
Vďaka nadmorskej výške a odlesneniu ponúka vrcholová časť kruhový výhľad. Pri vhodných podmienkach je tak vidieť okolité pohoria – Sliezske Beskydy a Beskid Żywiecki v Poľsku, Moravsko-sliezske Beskydy v Česku, Turzovskú vrchovinu, Malú Fatru, Kysucké a Oravské Beskydy, no nezriedka aj Tatry na Slovensku.
Prístup
Na vrchol nevedie značený turistický chodník, preto prístup je možný z Koniakowa a okolitých sídiel.
HK Spartak Dubnica nad Váhom v sezóne 1994/1995
Sezóna 1994/1995 sa začala Slovenským pohárom v hokeji. Dubnica skončila v A – skupine na druhom mieste za neskorším víťazom pohára Duklou Trenčín a nepostúpila do ďalších bojov. Zároveň bola sezóna pre Dubnicu historicky prvou v extralige. Klub sa prebojoval do play-off kde vypadol v prvom kole a skončil na celkovom 8. mieste.
Štvrťfinále (Play-off)
Vo svojej premiérovej sezóne v extralige skončila Dubnica po základnej časti na 8. mieste s počtom 31 bodov. Vo štvrťfinále nastúpili proti víťazovi základnej časti Dukle Trenčín. Po prehre vo štvrťfinále sa pre Dubnicu sezóna skončila.
Káder
TRÉNER : Jozef ZAVADIL
Bondy
Bondy je francúzske mesto, ktorésa nachádza v departemente Seine-Saint-Denis, v regióne Île-de-France.
Poloha
Mesto má rozlohu. Najvyšší bod je položený a najnižší bod
Obyvateľstvo
Počet obyvateľov je.
Juhovýchodný chrám (Peristera)
Juhovýchodný chrám  je ranokresťanský chrám nachádzajúci sa v areáli pevnosti Peristera v meste Peštera v Pazardžickej oblasti v južnom Bulharsku.
Iné názvy
Názov stavby sa udáva aj ako Juhovýchodný chrám-veža, Chrám svätých štyridsiatich mučeníkov , Chrám-veža svätých štyridsiatich mučeníkov , alebo '''Veža č. 1'''
Dejiny
Chrám bol postavený prestavbou pôvodnej obrannej veže v hradbách pevnosti pri obnove a rozširovaní pevnosti v prvej polovici 6. storočia počas panovania byzantského cisára Justiniána I.
Samotná pôvodná veža bola postavená v priebehu 4. storočia.
Charakteristika
Juhovýchodný chrám mal strategický obranný význam a je charakteristický priľahlou poternou vo východnom múre pevnosti. Je dominantným prvkom v panoráme citadely nad moderným mestom.
Ide o jednoloďovú stavbu s apsidou. Dĺžka južnej fasády chrámu dosahuje 9,40 metra a dĺžka severnej steny je 9 metrov. Apsida je dlhá 1,9 metra a šírka vchodu v severnej fasáde budovy je 1,6 metra.
V hĺbke 2,2 metra pod prízemím boli objavené pozostatky hospodárskej miestnosti s pithosmi pričom v jednom z nich sa nachádzali zuhoľnatele zrná. Na prízemí bol umiestnený umiestnený skladovací trakt s jamami vyhĺbenými do podlahy určenými na skladovanie zásob potravín. Prvé nadzemné poschodie  začínajúce sa vo výške 2,4 metra nad prízemím  bolo priestorom, kde sa nachádzal samotný chrám-kaplnka zasvätený svätým štyridsiatim mučeníkom. Druhé nadzemné poschodie slúžilo ako miestnosť pre obrancov pevnosti a ich vybavenie. Nachádza sa vo výške 5,4 metra nad prízemím. Z druhého poschodia sa taktiež dalo vyjsť na hradby a vrchol veže ukončenej cimburím, ktorá sa nachádza priamo nad chrámovou apsidou
Patrocínium
Predpokladá sa, že chrám bol zasvätený svätým štyridsiatim mučeníkom sebastijským.
Pamiatková ochrana
Chrám je pamiatkovo chránený v rámci areálu pevnosti Peristera, ktorá má od roku 2011 pridelený štatút kultúrnej pamiatky národného významu.
Majstrovstvá Slovenskej republiky mládeže v šachu
Majstrovstvá Slovenskej republiky mládeže sú vrcholom sezóny mladých šachistov na Slovensku. Hráči hrajú vo svojich kategóriách turnaj jednotlivcov švajčiarskym systémom na 9 kôl. Majstrovstvá sú zároveň nominačné podujatia pre reprezentačné akcie v danom roku.
Poradie najúspešnejších hráčov (2014 - 2018)
Poradie najúspešnejších hráčov podľa partiových bodov na Majstrovstvách Slovenska (2014 - 2018)
Holý vrch (vrch v Bielych Karpatoch)
Holý vrch je vrch v českej časti pohoria Biele Karpaty. Leží nad obcou Nedašov, približne západne od slovenského mesta Púchov.
Poloha
Nachádza sa v severnej časti pohoria, v geomorfologickom podcelku Kobylináč. Vrch sa nachádza v Česku, v blízkosti slovenskej hranice. Leží v Zlínskom kraji, v okrese Zlín a v katastrálnom území obce Nedašov a mesta Brumov-Bylnice. Najbližšími sídlami sú na severozápadnom úpätí ležiace obce Nedašov a Návojná a západne situované mesto Brumov-Bylnice. Východne sa nachádzajú slovenské obce Vršatské Podhradie a Červený Kameň.
Opis
Holý vrch je súčasťou hrebeňa, ktorý ide z hraničného masívu Kosáka západným smerom na vrch Městská Důbrava. Severne susedí Kršlisko, západne Tarantové , južne vrch Tratihušť a východným smerom Průklesy , Biely vrch , Chmeľová , Okršlisko  a Kosák. Vrch patrí do povodia Váhu a odvodňujú ho prítoky Vláry; severné svahy odvodňujú prítoky Nedašovky, juhozápadné potok Bylnička a juhovýchodné prítoky Vlárky. Vrch je súčasťou Chránenej krajinnej oblasti Bílé Karpaty a vrcholom prechádza značený chodník na Průklesy.